APSTIPRINĀTS

SIA “BABĪTES SILTUMS”

Iepirkumu komisijas

2020. gada 15. oktobra sēdē,

protokols Nr. 1

SIA “BABĪTES SILTUMS”

Iepirkuma procedūras

NOLIKUMS

**“Elektroenerģijas piegāde SIA “BABĪTES SILTUMS” vajadzībām”**

Piņķi

2020.gads

**1.VISPĀRĪGĀ INFORMĀCIJA**

1.1. **Iepirkuma metode** – iepirkuma procedūra saskaņā ar iepirkuma vadlīnijām Sabiedrisko pakalpojumu sniedzējiem (<https://www.iub.gov.lv/sites/iub/files/sps_vadlinijas_201911251.pdf> ).

1.2. **Iepirkuma identifikācijas numurs** – 2.1.-46.

1.3. **Pasūtītāja nosaukums un citi rekvizīti** – SIA “BABĪTES SILTUMS”, Reģ. Nr.40003145751, Jūrmalas iela 13E, Piņķi, Babītes pagasts, Babītes novads, LV-2107.

1.4. **Iepirkuma komisija** – iepirkumu organizē un rīko ar SIA “BABĪTES SILTUMS’ rīkojumu apstiprinātā iepirkuma komisija (turpmāk – komisija).

1.5. **Pircēja profils** - Elektronisko iepirkumu sistēmas e-konkursu apakšsistēmā <https://www.eis.gov.lv/EKEIS/Supplier/Organizer/14482> (turpmāk e-konkursu apakšsistēma).

1.6. **Piedāvājuma iesniegšana un atvēršana, datums, laiks un kārtība:**

1.6.1. piedāvājumu jāiesniedz līdz **2020. gada 4. novembrim plkst.1000** tikai elektroniski Elektronisko iepirkumu sistēmas e-konkursu apakšsistēmā <https://www.eis.gov.lv/EKEIS/Supplier/ProcurementProposals/>46411 (turpmāk e-konkursu apakšsistēma);

1.6.2. ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām, tie netiek atvērti un nosūtīti atpakaļ iesniedzējam;

1.6.3. Pretendents var iesniegt tikai vienu piedāvājumu. Piedāvājumu varianti netiek pieļauti.

1.6.4. Piedāvājumu atvēršana tiek uzsākta **2020. gada 4. novembrī plkst.1000** (uzreiz pēc piedāvājuma iesniegšanas termiņa beigām) e-konkursu apakšsistēmā;

1.6.5. Iesniegto piedāvājumu atvēršanas procesam var sekot līdzi tiešsaistes režīmā e-konkursu apakšsistēmā;

1.6.6. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājuma iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai vai šajā laikā piedāvājums ir jāatšifrē pašam pretendentam;

1.6.7. Pēc atvēršanas sanāksmes beigām e-konkursu apakšsistēmā pretendentiem būs pieejams sistēmā izveidots pretendentu un to iesniegto piedāvājumu cenu apkopojums.

1.7. **Prasības piedāvājuma iesniegšanai un noformējumam**

1.7.1. Piedāvājums jāiesniedz elektroniski e-konkursu apakšsistēmā, ievērojot šādas pretendenta izvēles iespējas:

1.7.1.1. izmantojot e-konkursu apakšsistēmas piedāvātos rīkus, aizpildot pie attiecīgās prasības izveidotās formas;

1.7.1.2. elektroniski aizpildāmos dokumentus elektroniski sagatavojot ārpus e-konkursu apakšsistēmas un augšupielādējot sistēmas attiecīgajās vietnēs aizpildītas formas PDF, Word, Excel vai ODF formātā, t.sk. ar formā integrētajiem failiem. Pretendents ir atbildīgs par sagatavoto un pievienoto dokumentu atvēršanas un nolasīšanas iespējām;

1.7.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām).

1.7.2. Sagatavojot piedāvājumu, pretendentam ir jāievēro, ka:

1.7.2.1. Pieteikuma vēstules forma, pretendentu atlases forma, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;

1.7.2.2. Pretendents pēc saviem ieskatiem ir tiesīgs iesniegt piedāvājumu gan parakstot ar EIS piedāvāto sistēmas parakstu, gan parakstot ar elektronisko parakstu. Ja pretendents ir ārvalstnieks, un piedāvājums vai kāds no piedāvājuma dokumentiem tiek parakstīts ar drošu elektronisko parakstu, tad ir jānorāda vietni (saiti), kur ir iespējams bez maksas un bez speciālas programmas uzstādīšanas uz datora verificēt (pārbaudīt) paraksta īstenumu;

1.7.2.3. Ja pretendents ir piegādātāju apvienība, piedāvājumu jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotajai personai, pievienojot katra apvienības dalībnieka parakstītu pilnvarojuma apliecinošu dokumentu;

1.7.2.4. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja datne ir šifrēta, un Nolikuma 1.6.6.punktā paredzētajā laikā datne nav atšifrēta, piedāvājums netiks izskatīts.

1.7.3. Piedāvājuma dokumentiem ir jābūt latviešu valodā. Ja tiek pievienoti dokumenti, kas izsniegti citā valodā, jāpievieno pretendenta apliecināts tulkojums latviešu valodā.

1.7.4. Piedāvājumā dokumentu noformējumam ir jāatbilst Dokumentu juridiskā spēka likumā un Elektronisko dokumentu likumā noteiktajām prasībām.

1.7.5. Ārvalsts valsts vai pašvaldību iestāžu izdoto dokumentu īstuma apliecināšanu nosaka vairākas konvencijas un starpvalstu līgumi, kā arī Dokumentu legalizācijas likums un Publisku dokumentu legalizācijas noteikumi. Informāciju skatīt Latvijas Republikas Ārlietu ministrijas mājas lapā <http://www.mfa.gov.lv/konsulara-informacija/dokumentu-apliecinasana-ar-apostille-un-legalizacija>

1.8. **Informācijas sniegšana par atklātu konkursu**

1.8.1. Ar nolikumu un tā pielikumiem var iepazīties e-konkursu apakšsistēmā <https://www.eis.gov.lv/EKEIS/Supplier/Procurement/46411>.

1.8.2. Papildu informācijas pieprasījumi ir jāiesniedz e-konkursu apakšsistēmā vai uz e-pasta adresi info@babitessiltums.lv.

1.8.3. Ja ieinteresētais piegādātājs ir laikus pieprasījis papildu informāciju, komisija to sniedz piecu darba dienu laikā, bet ne vēlāk kā sešas dienas pirms piedāvājuma iesniegšanas termiņa beigām. Komisijas sagatavotā papildus informācija tiks ievietota e-konkursu apakšsistēmā un nosūtīta piegādātājam, kurš ir iesniedzis informācijas pieprasījumu.

1.9. **Cita vispārēja informācija**

1.9.1. Iepirkuma mērķis ir izvēlēties pretendentu, kurš atbilst izvirzītajām pretendentu kvalifikācijas prasībām, kura tehniskais piedāvājums atbilst Nolikuma tehniskajai specifikācijai, un kura piedāvājums ir saimnieciski visizdevīgākais.

1.9.2. Piedāvājuma sagatavošanas un iesniegšanas izdevumus sedz pretendents.

1.9.3. Par jebkuru piedāvājuma informāciju, kas ir konfidenciāla, jābūt īpašai norādei.

1.9.4. Komisijas kontaktpersona – Valdes loceklis Ilmārs Stašulāns, tel.nr.: +371 23556205, e-pasts: info@babitessiltums.lv

**2.INFORMĀCIJA PAR IEPIRKUMA PRIEKŠMETU**

* 1. **Iepirkuma priekšmets** – elektroenerģijas piegāde (CPV kods 09310000-5) vienā laika zonā, saskaņā ar tehnisko specifikāciju **2. pielikumā**.
	2. **Iepirkuma līguma termiņš –** 6 mēneši (līdz 31.05.2020.).
	3. **Citi nosacījumi** - līguma darbības laikā Pasūtītājs ir tiesīgs izslēgt no norādītā elektroenerģiju patērējošo objektu saraksta kādu objektu vai arī papildināt šo sarakstu ar jauniem elektroenerģiju patērējošajiem objektiem.

**3. PRASĪBAS PRETENDENTU KVALIFIKĀCIJAI**

3.1. Pretendentu kvalifikācijas prasības ir obligātas un attiecas uz visiem pretendentiem, kas vēlas piedalīties atklātā konkursā un iegūt tiesības slēgt publisko iepirkuma līgumu.

3.2. Pasūtītājs izslēdz pretendentu no dalības iepirkuma procedūrā Sabiedrisko pakalpojumu sniedzēju iepirkuma likuma 48. panta devītajā daļā un Starptautisko un Latvijas Republikas nacionālo sankciju likuma 11.1 pantā noteiktajos gadījumos noteiktajos gadījumos. Izslēgšanas noteikumi atbilstoši Publisko iepirkumu likumā noteiktajam attiecas arī uz piegādātāju apvienību, personālsabiedrību, tās biedriem, kā arī pretendenta norādīto personu, uz kuras iespējām kandidāts balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, kā arī uz katru pretendenta norādīto apakšuzņēmēju.

3.3. **Pretendentam jāatbilst šādām Pretendentu atlases (kvalifikācijas) prasībām**:

3.3.1. pretendents saskaņā ar Elektroenerģijas tirgus likumu ir tiesīgs nodarboties ar elektroenerģijas tirdzniecību Latvijas Republikas teritorijā;

3.3.2. Iepirkuma līguma slēgšanas gadījumā pretendentam būs jābūt noslēgtam līgumam ar

sadales un pārvades sistēmas (turpmāk – Sistēmas) operatoriem par Sistēmas pakalpojumu izmantošanu.

**4. IESNIEDZAMIE DOKUMENTI**

4.1. Piedāvājumam jāatbilst visām Nolikumā un tā pielikumos noteiktajām prasībām.

**4.2.** **Pretendentu atlasei jāiesniedz**:

4.2.1. personas ar pretendenta pārstāvības tiesībām parakstīta pieteikuma vēstule (**Nolikuma 1. pielikums**), kurā pretendents apliecina, ka:

4.2.1.1. pretendents saskaņā ar Elektroenerģijas tirgus likumu ir tiesīgs nodarboties ar elektroenerģijas tirdzniecību Latvijas Republikas teritorijā;

4.2.1.2. iepirkuma līguma slēgšanas gadījumā pretendentam būs noslēgts līgums ar Sistēmas operatoriem par Sistēmas pakalpojumu izmantošanu;

4.3. **Finanšu piedāvājums** jāiesniedz saskaņā ar paraugu **Nolikuma 3. pielikumā,** ņemot vērā šādu nosacījumus:

4.3.1. ir jābūt iekļautām visām izmaksām, kas saistītas ar elektroenerģijas piegādi, tai skaitā:

4.3.1.1. jābūt iekļautiem visiem nodokļiem, izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem;

4.3.1.2. jābūt iekļautai balansēšanas pakalpojuma cenai;

4.3.1.3 jābūt iekļautiem visiem iespējamiem riskiem, kas saistīti ar tirgus cenu svārstībām plānotajā līguma termiņā. Finanšu piedāvājumā cenu norāda EUR (euro) ar precizitāti 5 (piecas) zīmes aiz komata;

4.3.1.4. piedāvātai elektroenerģijas cenai jābūt nemainīgai visā pakalpojuma sniegšanas periodā.

4.3.2. cenā neietver obligāto iepirkuma komponenti, elektroenerģijas pārvades un sadales maksu.

###### 5. PIEDĀVĀJUMU NOVĒRTĒŠANAS KĀRTĪBA

5.1. Piedāvājuma dokumentu noformējuma pārbaudi, pretendentu atlasi, tehnisko-finanšu piedāvājumu atbilstības pārbaudi un piedāvājumu vērtēšanu komisija veic slēgtā sēdē.

5.2. Piedāvājumu dokumentu noformējuma pārbaudes laikā komisija izvērtē, vai piedāvājums dokumenti sagatavoti un noformēti atbilstoši Nolikumā norādītajām prasībām. Ja piedāvājuma dokumenti nav noformēti atbilstoši Nolikuma prasībām, traucējot izvērtēt piedāvājumu pēc būtības, vai tā radot šaubas par piedāvājuma satura ticamību un vai piedāvājuma nenoraidīšana attiecīgo trūkumu dēļ radītu vienlīdzīgas attieksmes pret pārējiem piegādātājiem pārkāpumu, tad pretendents var tikt izslēgts no turpmākās dalības iepirkumā.

5.3. Pretendentu atlasē komisija noskaidro pretendentu kompetenci un atbilstību paredzamā līguma izpildes prasībām. Pretendentu atlase notiek pēc iesniegtajiem pretendentu atlases dokumentiem, pārbaudot pretendenta atbilstību Nolikumā izvirzītajām prasībām.

5.4. Ja pretendents neatbilst kādai no Nolikumā izvirzītajām prasībām vai nav iesniedzis visus pieprasītos dokumentus vai ziņas, tas tiek izslēgts no turpmākās dalības iepirkuma procedūrā.

5.5. Tehnisko piedāvājumu atbilstības pārbaudē komisija izvērtē tehnisko piedāvājumu atbilstību Nolikumā izvirzītajām prasībām.

5.6. Ja pretendents nav iesniedzis tehniskā piedāvājuma izvērtēšanai visus pieprasītos dokumentus, tas tiek izslēgts no turpmākās dalības iepirkuma procedūrā kā neatbilstošs iepirkuma dokumentācijas prasībām.

5.7. Finanšu piedāvājumu vērtēšanas laikā komisija pārbauda, vai piedāvājumā nav aritmētisko kļūdu. Ja pasūtītājs konstatē šādas kļūdas, tad šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.

5.8. Ja komisija konstatē, ka pretendents ir iesniedzis piedāvājuma cenu, par kuras pamatotību rodas šaubas, tiek pārbaudīts vai iesniegtais piedāvājums nav nepamatoti lēts.

5.9. Ja komisija iepirkuma procedūras norises laikā konstatē, ka pretendents, iesniedzot piedāvājumu, ir sniedzis nepatiesas ziņas, tas tiek izslēgts no turpmākās dalības iepirkuma procedūrā.

5.10. Ja pretendents atsauc vai groza konkursam iesniegto piedāvājumu pēc piedāvājumu iesniegšanas termiņa beigām, komisija pārtrauc pretendenta piedāvājuma turpmāku vērtēšanu un izslēdz pretendentu no dalības konkursā.

5.11. Piedāvājuma izvēles kritērijs – saimnieciski visizdevīgākais piedāvājums, kur piedāvājumu salīdzināšanai un izvērtēšanai tiks izmantotas tikai izmaksas (cena) – viszemākā cena par **Nolikuma 3. pielikumā** norādīto cenu par 1 kWh.

5.12. Pirms līguma slēgšanas tiesību piešķiršanas Pasūtītājs Sabiedrisko pakalpojumu sniedzēju iepirkumu likumā noteiktajā kārtībā pārbauda, vai nav iestājušies Publisko iepirkumu likuma 42.panta pirmajā daļā un Starptautisko un Latvijas Republikas nacionālo sankciju likuma 11.1 pantā noteiktie gadījumi.

###### 6. IEPIRKUMA LĪGUMA NOSLĒGŠANAS KĀRTĪBA

6.1. Ja pretendentam tiek piešķirtas līguma slēgšanas tiesības, ar to tiek noslēgts iepirkuma līgums, pamatojoties uz iepirkuma līguma projektu (**Nolikuma 4. pielikums**).

6.2. Iepirkuma līguma projektu rakstveidā sagatavo un iesniedz pasūtītājs un tas tiek slēgts ne agrāk kā pēc Publisko iepirkumu likumā noteiktā nogaidīšanas termiņa beigām.

6.3. Ja pretendents, kuram piešķirtas līguma slēgšanas tiesības, atsakās slēgt līgumu ar pasūtītāju, komisija pieņem lēmumu slēgt līgumu ar nākamo pretendentu, kura piedāvājums ir nākamais saimnieciski visizdevīgākais piedāvājums, vai pārtraukt atklātu konkursu.

1. **pielikums**

(aizpildīt un iesniegt EIS e-konkursu apakšsistēmā)

**PIETEIKUMS IEPIRKUMAM**

**“Elektroenerģijas piegāde SIA “BABĪTES SILTUMS” vajadzībām”**

**ID Nr.2.1.-46**

|  |  |  |
| --- | --- | --- |
|  |  |  |
| *Sastādīšanas vieta* |  | *Datums* |

Saskaņā ar iepirkuma „Elektroenerģijas piegāde SIA “BABĪTES SILTUMS” vajadzībām” nolikumu, mēs apstiprinām, ka piekrītam iepirkuma „Elektroenerģijas piegāde SIA “BABĪTES SILTUMS” vajadzībām” noteikumiem, un piedāvājam piegādāt elektroenerģiju visā Iepirkuma līguma darbības laikā par šādu fiksētu cenu <…> **EUR bez PVN par 1 kWh**

1. Ar šo mēs apliecinām, ka piedāvātā cena ir galīgā, par kādu elektroenerģija tiks pārdota Pasūtītājam (elektroenerģijas lietotājam) visā līguma darbības laikā.
2. Kopējais prognozējamais elektroenerģijas piegādes daudzums līguma darbības laikā 280 251kWh.
3. Piegādājamā elektroenerģijas daudzums var mainīties atkarībā no pasūtītāja vajadzības (Pasūtītājs patur tiesības atkarībā no faktiskajām vajadzībām iegādāties mazāku/lielāku elektroenerģijas apjomu atbilstoši faktiskajam patēriņam).
4. Elektroenerģijas cenā iekļauta balansēšanas pakalpojuma cena.
5. Piegādātā elektroenerģija atbilst Latvijas Republikas normatīvajos aktos, Elektroenerģijas tirgus likumā, Elektroenerģijas tirdzniecības un lietošanas noteikumos, Enerģētikas likumā u.c., kas ir spēkā attiecīgās darbības veikšanas brīdī noteiktajām prasībām.

Informējam, ka uzņēmuma definīcija atbilst tabulā norādītajai sadaļai.

|  |  |
| --- | --- |
| Uzņēmuma definīcija\* | Pretendents norāda atbilstošo |
| Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; |  |
| Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. |  |

\* <https://www.iub.gov.lv/sites/default/files/upload/skaidrojums_mazajie_videjie_uzn.pdf>

|  |
| --- |
| **Informācija par pretendentu** |
| **Nosaukums:** |  |
| **Reģistrācijas numurs:** |  |
| **Juridiskā adrese:** |  |
| **E-pasts (saziņai par iepirkumu):** |  |
| **Banka norēķiniem, bankas kods:** |  |
| **Bankas konts:** |  |
| **Kontaktpersona (amats, vārds, uzvārds, tālrunis):** |  |

Ar šo apstiprinām un garantējam sniegto ziņu patiesumu un precizitāti, kā arī atbilstību atklātā konkursa noteikumiem.

Pretendents/ Pretendenta pilnvarotā persona:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. pielikums**

**Tehniskā specifikācija**

1. **Informācija par iepirkuma priekšmetu**
	1. Elektroenerģijas iegāde Pasūtītāja Objektam, kas ietver rēķinu izrakstīšanu un piegādi, maksājumu iekasēšanu, apstrādi, balansēšanas pakalpojumu, norēķinu veikšanu ar elektroenerģijas sistēmas operatoru, atbilstoši tehniskās specifikācijas prasībām.
	2. Pasūtītāja elektroenerģijas pieslēgums ir pieslēgts elektroenerģijas sistēmas operatora AS “Sadales tīkls” elektrotīklam.
	3. Izpildītājs nodrošina elektroenerģijas pārdošanu Pasūtītājam atbilstoši Latvijas Republikas normatīvajiem aktiem.
2. **Līguma noteikumi**
	1. Pasūtītājs deleģē izpildītāju tā vārdā paziņot elektroenerģijas sistēmas operatoram par elektroenerģijas tirgotāja maiņu (*ja attiecināms*).
	2. Izpildītājs vienu nedēļu pirms elektroenerģijas tirdzniecības sākuma Pasūtītājam, informē elektroenerģijas sistēmas operatoru par noslēgto elektroenerģijas tirdzniecības līgumu.
	3. Līguma darbības laiks ir 6 (seši) mēneši: 01.12.2020. – 31.05.2021.
	4. Prognozējamais elektroenerģijas patēriņš līguma darbības laikā 280 251 kWh. Elektroenerģijas noradītajam apjomam ir informatīva nozīme. Pasūtītājam nav pienākums pilnībā izmantot norādīto apjomu, un izpildītājam, parakstot līgumu, nav tiesību šajā sakarā piemērot līgumsodus un citas sankcijas.
	5. Pasūtītājs līgumā deleģē izpildītāju tā vārdā norēķināties ar elektroenerģijas sistēmas operatoru par sistēmas pakalpojumiem, palīgpakalpojumiem un obligātā iepirkuma komponentēm.
	6. Maksu par elektroenerģijas sistēmas operatora pakalpojumiem izpildītājs iekļauj Pasūtītājam iesniedzamajos rēķinos.
3. Elektroenerģiju patērējošie objekti un prognozētais elektroenerģijas patēriņš 6 mēnešiem:

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Objekts** | **Adrese** | **Tarifa veids** | **Ievadaizsardzības aparāta nominālās strāvas lielums (A)** | **Spriegums (kV)** | **Paredzamais elektroenerģijas patēriņš (kWh) \*** |
| **Ūdens sagatavošanas iekārtas** |
| 1 | Dzeramā ūdens sagatavošanas iekārtas | Babītes iela 3A, Babīte | S-6 | 125.00 | 0.4 | 18 246 |
| 2 | Ūdenstornis | Priedaines iela 5, Piņķi | S-6 | 25.00 | 0.4 | 6 |
| 3 | Dzeramā ūdens sagatavošanas iekārtas | Priedaines iela 5, Piņķi | S-6 | 120.00 | 0.4 | 53 743 |
| 4 | Dzeramā ūdens sagatavošanas stacija | Aspazijas iela 1A, Priežciems | S-6 | 63.00 | 0.4 | 11857 |
| 5 | Dzeramā ūdens sagatavošanas stacija “Lāse” | Sila iela, Spuņciems | S-6 | 20.00 | 0.4 | 7096 |
| **Kanalizācijas sūkņu stacijas** |
| 6 | Kanalizācijas sūkņu stacija Nr.1 | Silmaču iela 12, Babīte | S-6 | 80.00 | 0.4 | 11070 |
| 7 | Kanalizācijas sūkņu stacija Nr.2 | Stropu iela 18, Babīte | S-6 | 40.00 | 0.4 | 1050 |
| 8 | Kanalizācijas sūkņu stacija Nr.3 | Sila iela 3, Babīte | S-6 | 32.00 | 0.4 | 6398 |
| 9 | Kanalizācijas sūkņu stacija Nr.4 | Priežu iela 3, Babīte | S-6 | 16.00 | 0.4 | 288 |
| 10 | Kanalizācijas sūkņu stacija Nr.5 | Sila iela 14, Babīte | S-6 | 16.00 | 0.4 | 539 |
| 11 | Kanalizācijas sūkņu stacija Nr.6 | Celtnieku iela 20, Babīte | S-6 | 32.00 | 0.4 | 2830 |
| 12 | Kanalizācijas sūkņu stacija Nr.7 | Liepu aleja 7, Babīte | S-6 | 16.00 | 0.4 | 659 |
| 13 | Kanalizācijas sūkņu stacija Nr.8 | Meža iela 39, Babīte | S-6 | 16.00 | 0.4 | 240 |
| 14 | Kanalizācijas sūkņu stacija Nr.9 | Mēness ielas laukums, Babīte | S-6 | 16.00 | 0.4 | 519 |
| 15 | Kanalizācijas sūkņu stacija Nr.10 | Bērzu iela 7, Babīte | S-6 | 16.00 | 0.4 | 225 |
| 16 | Kanalizācijas sūkņu stacija Nr.11 | Ziedu iela 2, Priežciems | S-6 | 16.00 | 0.4 | 939 |
| 17 | Kanalizācijas sūkņu stacija Nr.12 | Ausekļa iela 1A, Priežciems | S-6 | 32.00 | 0.4 | 2690 |
| 18 | Kanalizācijas sūkņu stacija Nr.13 | Pīlādžu iela 18, Piņķi | S-6 | 16.00 | 0.4 | 667 |
| 19 | Kanalizācijas sūkņu stacija Nr.14 | Pūpolu iela 5, Piņķi | S-6 | 16.00 | 0.4 | 527 |
| 20 | Kanalizācijas sūkņu stacija Nr.15 | Meistaru iela 3, Piņķi | S-6 | 40.00 | 0.4 | 11 220 |
| 21 | Kanalizācijas sūkņu stacija Nr.16 | Lielpriedes iela 4, Piņķi | S-6 | 20.00 | 0.4 | 351 |
| 22 | Kanalizācijas sūkņu stacija Nr.17 | Laimdotas iela 2A, Piņķi | S-6 | 20.00 | 0.4 | 471 |
| 23 | Kanalizācijas sūkņu stacija Nr.18 | Mazā Jūrmalas iela 1, Piņķi | S-6 | 20.00 | 0.4 | 316 |
| 24 | Kanalizācijas sūkņu stacija Nr.19 | Aveņu iela 1, Piņķi | S-6 | 16.00 | 0.4 | 330 |
| 25 | Kanalizācijas sūkņu stacija Nr.20 | Aveņu iela 17, Piņķi | S-6 | 16.00 | 0.4 | 275 |
| 26 | Kanalizācijas sūkņu stacija Nr.21 | Viršu iela 18, Piņķi | S-6 | 16.00 | 0.4 | 290 |
| 27 | Kanalizācijas sūkņu stacija Nr.22 | Silarāju iela 4, Piņķi | S-6 | 20.00 | 0.4 | 237 |
| 28 | Kanalizācijas sūkņu stacija Nr.23 | Silarāju iela 14, Piņķi | S-6 | 20.00 | 0.4 | 461 |
| 29 | Kanalizācijas sūkņu stacija Nr.24 | Silarāju iela 39, Piņķi | S-6 | 25.00 | 0.4 | 5512 |
| 30 | Kanalizācijas sūkņu stacija Nr.25 | Mežaparka iela, Piņķi | S-6 | 25.00 | 0.4 | 192 |
| 31 | Kanalizācijas sūkņu stacija Nr.26 | Sloku iela 3, Piņķi | S-6 | 32.00 | 0.4 | 691 |
| 32 | Kanalizācijas sūkņu stacija Nr.27 | Lakstīgalu iela 1, Piņķi | S-6 | 16.00 | 0.4 | 70 |
| 34 | Kanalizācijas sūkņu stacija Nr.30 | Spuņciema iela 8, Spuņciems | S-6 | 20.00 | 0.4 | 1927 |
| 35 | Kanalizācijas sūkņu stacija Nr.31 | Sila iela 29, Spuņciems | S-6 | 32.00 | 0.4 | 1971 |
| **Notekūdeņu attīrīšanas iekārtas** |
| 36 | Notekūdeņu attīrīšanas iekārtu tehnoloģijas | “Notekas”, Piņķi | S-6 | 100.00 | 0.4 | 56 813 |
| 37 | Notekūdeņu dūņu apstrāde | “Notekas”, Piņķi | S-6 | 100.00 | 0.4 | 0 |
| 38 | Notekūdeņu attīrīšanas iekārtas | “Filtrs”, Spuņciems | S-6 | 20.00 | 0.4 | 10 583 |
| **Katlu mājas** |
| 39 | Katlu telpa | “Mildas”, Babīte | S-2 | 20.00 | N/A | 649 |
| 40 | Kāpņu telpas, noliktava | “Mildas”, Babīte | S-2 | 20.00 | N/A | 27 |
| 41 | Katlu māja (Birojs) | Jūrmalas iela 13E, Piņķi | S-6 | 160.00 | 0.4 | 28 885 |
| **Komunālais apgaismojums** |
| 42 | Komunālais apgaismojums | Jūrmalas iela 15, Piņķi | S-2 | 20.00 | N/A | 644 |
| 43 | Komunālais apgaismojums | Jūrmalas iela 15, Piņķi | S-2 | 20.00 | N/A | 2690 |
| 44 | Komunālais apgaismojums | Centra iela 2, Piņķi | S-2 | 20.00 | N/A | 1879 |
| 45 | Komunālais apgaismojums | Centra iela 2, Piņķi | S-2 | 20.00 | N/A | 2523 |
| 46 | Komunālais apgaismojums | Laimdotas iela 1, Piņķi | S-2 | 25.00 | N/A | 4968 |
| 47 | Komunālais apgaismojums | Laimdotas iela 3, Piņķi | S-2 | 25.00 | N/A | 531 |
| 48 | Komunālais apgaismojums | Rīgas iela 9, Piņķi | S-2 | 20.00 | N/A | 529 |
| 49 | Komunālais apgaismojums | Rīgas iela 9, Piņķi | S-2 | 20.00 | N/A | 3561 |
| 50 | Komunālais apgaismojums | Rīgas iela 10, Piņķi | S-1 | N/A | N/A | 4374 |
| 51 | Komunālais apgaismojums | Rīgas iela 12, Piņķi | S-2 | 25.00 | N/A | 718 |
| 52 | Komunālais apgaismojums | Rīgas iela 13, Piņķi | S-2 | 20.00 | N/A | 1103 |
| 53 | Komunālais apgaismojums | Rīgas iela 15, Piņķi | S-2 | 20.00 | N/A | 833 |
| 54 | Komunālais apgaismojums | Rīgas iela 15, Piņķi | S-2 | 20.00 | N/A | 312 |
| 55 | Komunālais apgaismojums | Saules iela 1, Piņķi | S-2 | 20.00 | N/A | 264 |
| 56 | Komunālais apgaismojums | Saules iela 1, Piņķi | S-2 | 20.00 | N/A | 1399 |
| 57 | Komunālais apgaismojums | Saules iela 2, Piņķi | S-2 | 20.00 | N/A | 3431 |
| 58 | Komunālais apgaismojums | Saules iela 2, Piņķi | S-2 | 20.00 | N/A | 1996 |
| 59 | Komunālais apgaismojums | Saules iela 2, Piņķi | S-2 | 20.00 | N/A | 1022 |
| 60 | Komunālais apgaismojums | Saules iela 2, Piņķi | S-2 | 20.00 | N/A | 3044 |
| **KOPĀ:** | **280 251** |

\* Norādītais apjoms 6 mēnešiem ir uzskatāms par prognozējamu apjomu līguma darbības termiņā. Pasūtītājs ir tiesīgs iegādāties tādu elektroenerģijas apjomu, kāds nepieciešams Pasūtītāja darbības nodrošināšanai, un samazināt, vai palielināt norādīto apjomu atkarībā no gada sezonas un laika apstākļiem.

3**. pielikums**

(aizpildīt un iesniegt EIS e-konkursu apakšsistēmā)

**FINANŠU PIEDĀVĀJUMS**

|  |  |  |
| --- | --- | --- |
|  |  |  |
| *Sastādīšanas vieta* |  | *Datums* |

Saskaņā ar iepirkuma „Elektroenerģijas piegāde SIA “BABĪTES SILTUMS” vajadzībām” nolikumu, mēs apstiprinām, ka piekrītam iepirkuma „Elektroenerģijas piegāde SIA “BABĪTES SILTUMS” vajadzībām” noteikumiem, un piedāvājam piegādāt elektroenerģiju visā Iepirkuma līguma darbības laikā par šādu fiksētu cenu:

|  |  |  |  |
| --- | --- | --- | --- |
| **Nr.p.k.** | **Prognozējamais elektroenerģijas patēriņš 12 mēnešiem (kWh)** | **Piedāvātā cena EUR bez PVN par 1 kWh** (norāda ar precizitāti - piecas zīmes aiz komata) | **Piedāvātā summa par visu iepirkuma priekšmeta apjomu 6 mēn. EUR bez PVN** |
| **1.** | **280 251** |  |  |

1. Ar šo mēs apliecinām, ka piedāvātā cena ir galīgā, par kādu elektroenerģija tiks pārdota Pasūtītājam (elektroenerģijas lietotājam) visā līguma darbības laikā.
2. Kopējais prognozējamais elektroenerģijas piegādes daudzums līguma darbības laikā 280 251.00kWh.
3. Piegādājamā elektroenerģijas daudzums var mainīties atkarībā no pasūtītāja vajadzības (Pasūtītājs patur tiesības atkarībā no faktiskajām vajadzībām iegādāties mazāku/lielāku elektroenerģijas apjomu atbilstoši faktiskajam patēriņam).
4. Elektroenerģijas cenā iekļauta balansēšanas pakalpojuma cena.
5. Piegādātā elektroenerģija atbilst Latvijas Republikas normatīvajos aktos, Elektroenerģijas tirgus likumā, Elektroenerģijas tirdzniecības un lietošanas noteikumos, Enerģētikas likumā u.c., kas ir spēkā attiecīgās darbības veikšanas brīdī noteiktajām prasībām.

Ar šo apstiprinām un garantējam sniegto ziņu patiesumu un precizitāti, kā arī atbilstību atklātā konkursa noteikumiem.

|  |  |
| --- | --- |
| Amatpersonas vai pilnvarotās personas paraksts  |  |
| Parakstītāja vārds, uzvārds un amats: |  |
| Pretendenta nosaukums: |  |

**4. pielikums**

**Līguma Nr.<…> projekts**

**Par elektroenerģijas piegādi**

Piņķos, 2020. gada <..>. novembrī

**SIA “BABĪTES SILTUMS”**, valdes locekļu Egila Pētersona un Ilmāra Stašulāna personā, kuri rīkojas saskaņā ar statūtiem, reģistrācijas Nr. 40003145751, adrese: Jūrmalas iela 13E, Piņķi, Babītes pagasts, Babītes novads, LV-2017, turpmāk saukts „**LIETOTĀJS”**, no vienas puses, un

**<Uzņēmuma nosaukums>**, reģistrācijas Nr. <…>, juridiskā adrese <…>, kuru uz statūtu pamata pārstāv tās <parakssttiesīgās personas amats, vārds, uzvārds> personā, turpmāk tekstā – **„TIRGOTĀJS”,** no otras puses,

abi kopā turpmāk saukti – **„Puses”**, bet atsevišķi – **„Puse”**, pamatojoties uz iepirkuma procedūras “Elektroenerģijas piegāde SIA “BABĪTES SILTUMS” vajadzībām”, identifikācijas Nr. 2.1.-46 rezultātiem, turpmāk tekstā **„Iepirkums”** un <uzņēmuma nosaukums> iesniegto piedāvājumu, izsakot savu brīvo gribu bez viltus, spaidiem un maldības, noslēdz šāda satura līgumu:

**1. Termini.**

**1.1. Balansēšanas pakalpojums** – iztrūkstošās balansējošās elektroenerģijas pārdošana un pārpalikuma balansējošās elektroenerģijas iepirkšana;

**1.2. Elektroenerģijas cena –** cena, par kādu TIRGOTĀJS pārdod LIETOTĀJAM elektroenerģiju, kas norādīta Līguma 3.5. punktā;

**1.3. Līgums** *–* šis līgums par elektroenerģijas tirdzniecību, iekaitot visus tā pielikumus, grozījumus un papildinājumus;

**1.4. Obligātā iepirkuma komponentes** – Sabiedrisko pakalpojumu regulēšanas komisijas apstiprinātas kompensācijas, kuras saskaņā ar tiesību normām proporcionāli sava elektroenerģijas patēriņa apjomam apmaksā LIETOTĀJS;

**1.5. Palīgpakalpojumi** — pakalpojumi, kas nepieciešami elektroenerģijas pārvades sistēmas balansētas darbības nodrošināšanai;

**1.6. Pārvade** - elektroenerģijas transportēšanu savstarpēji savienotā augstsprieguma sistēmā, lai to piegādātu LIETOTĀJAM;

**1.7. Sadale -** elektroenerģijas transportēšanu vidēja un zema sprieguma sadales sistēmā, lai to piegādātu LIETOTĀJAM;

**1.8. Sistēmas operators** – licencēta juridiska persona, kura sniedz Sistēmas pakalpojumu;

**1.9. Sistēmas pakalpojumi** — elektroenerģijas Pārvade vai Sadale, kas nodrošina elektroenerģijas plūsmas no elektroenerģijas ražotājiem līdz LIETOTĀJAM;

**1.10. Sistēmas pakalpojumu līgums -** starp LIETOTĀJU un Sistēmas operatoru, kura tīklam ir pieslēgtas LIETOTĀJA elektroiekārtas, noslēgtais sistēmas pakalpojumu līgums par Sistēmas pakalpojumu un Palīgpakalpojumu sniegšanu;

**1.11. Sistēmas pakalpojumu tarifi** – tiesību aktos noteiktajā kārtībā noteikti tarifi Sistēmas pakalpojumiem.

**2. Līguma priekšmets.**

2.1. Saskaņā ar Līguma noteikumiem TIRGOTĀJS pārdod, bet LIETOTĀJS pērk elektroenerģiju Līguma Pielikumā Nr.1 minēto elektroenerģiju patērējošo objektu vajadzībām un samaksā par to.

2.2.Elektroenerģijas tirdzniecība ietver rēķinu izrakstīšanu, maksājumu iekasēšanu, apstrādi un citas darbības, kas  saistītas ar elektroenerģijas tirdzniecību. **Elektroenerģijas tirdzniecība neietver elektroenerģijas Pārvadi** **un Sadali**.

**3. Elektroenerģijas cena un patēriņa apjoms.**

3.1. TIRGOTĀJS pārdod, bet LIETOTĀJS pērk par Elektroenerģijas cenu neierobežotu aktīvās elektroenerģijas apjomus.

3.2. Elektroenerģijas cena neietver Obligātā iepirkuma komponentes un Sistēmas pakalpojumu tarifus, ko LIETOTĀJS apmaksā papildus saskaņā ar Sistēmas pakalpojumu līguma un šī Līguma noteikumiem.

3.3. TIRGOTĀJS pārdod elektroenerģiju LIETOTĀJAM saskaņā ar iepirkuma rezultātā noteiktajām cenām.

3.4. Elektroenerģija tiek pārdota un rēķini izrakstīti saskaņā ar LIETOTĀJA faktisko patēriņu.

3.5. Elektroenerģijas cena, par kādu TIRGOTĀJS pārdod un LIETOTĀJS pērk elektroenerģiju, noteikta TIRGOTĀJA piedāvājumā iepirkumam un tā ir **EUR** **<…>** **bez PVN par 1 kW/h**.

3.6. Izmaksas par balansēšanas pakalpojumu ir ietvertas Elektroenerģijas cenā.

3.7. Elektroenerģijas cenā ir ietverti visi nodokļi un maksas, tostarp elektroenerģijas nodokli apmērā, kāds piemērojams kopējam Tirgotāja pārdotajam elektroenerģijas apjomam, ņemot vērā tiesību aktos noteiktos nodokļa atbrīvojumus un atvieglojumus. Gadījumā, ja ar tiesību aktiem tiek grozīts elektroenerģijas nodokļa apmērs, tā maksāšanas, administrēšanas un atbrīvojumu un atvieglojumu piemērošanas kārtība, elektroenerģijas cenā ietvertais elektroenerģijas nodokļa apmērs var tikt grozīts vai izslēgts.

3.8. Elektroenerģijas cenas spēkā esamības periods: no **2020. gada 1. decembra līdz 2021. gada 31. maijam.**

3.9. Ja TIRGOTĀJS var piedāvāt zemāku cenu vai Latvijas Republikas tirgū tiek pārdota elektroenerģija ar zemāku cenu par līguma 3.5.punktā noteikto, Puses var vienoties par atbilstošu elektroenerģijas cenas samazināšanu.

3.10. Plānotais aptuvenais elektroenerģijas daudzums par visiem Līguma Pielikumā Nr.2 minētajiem objektiem – 280 251 kWh.

**4. Rēķinu apmaksas kārtība.**

4.1. Rēķinu apmaksas termiņš 15 (piecpadsmit) kalendāro dienu laikā pēc rēķina saņemšanas uz e-pastu: info@babitessiltums.lv .

4.2. Rēķini uzskatāmi par saņemtiem nākamajā darba dienā pēc to nosūtīšanas uz 4.1.punktā norādīto e-pasta adresi

4.3. Rēķina apmaksas datums ir pilnas rēķinā norādītās maksājuma summas ieskaitīšanas diena TIRGOTĀJA bankas kontā. Ja termiņa pēdējā diena ir brīvdiena, tad pēdējā samaksas diena ir nākamā darba diena. No saņemtajām summām TIRGOTĀJS vispirms dzēš līgumsodu (ja tāds ir), parādu par saņemto elektroenerģiju (ja tāds ir) un atlikušo summu ieskaita kārtējā maksājuma veikšanai.

4.4. TIRGOTĀJS rēķinos ietver atsauci uz šo Līgumu, norādot Līguma sagatavošanas datumu un numuru.

4.5. TIRGOTĀJA izrakstītajos rēķinos, kas sagatavoti elektroniski, personas paraksts tiek aizstāts ar tā elektronisko apliecinājumu (autorizāciju). Elektroniski sagatavotie rēķini tiek nosūtīti LIETOTĀJAM saskaņā ar Līguma 4.1. un 4.2.punktu.

4.6. Ja pretenzija par TIRGOTĀJA izrakstīto rēķinu netiek iesniegta TIRGOTĀJAM Līguma 5.4.3. punktā noteiktajā termiņā, tiek uzskatīts, ka LIETOTĀJAM nav pretenziju par TIRGOTĀJA izrakstītajiem rēķiniem.

4.7. LIETOTĀJA vārdā norēķināties ar Sistēmas operatoru par Sistēmas pakalpojumiem un Palīgpakalpojumiem, kā arī Obligātā iepirkuma komponentēm LIETOTĀJS deleģē TIRGOTĀJU.

4.8. Līgumsods par maksājuma kavējumu: 0.05% (nulle komats nulle pieci procenti) apmērā no nokavētā maksājuma summas par katru nokavēto dienu, bet ne vairāk kā 10% no parāda kopējās summas.

**5. Pušu pienākumi un tiesības.**

5.1. TIRGOTĀJA pienākumi:

* + 1. nodrošināt elektroenerģijas pārdošanu LIETOTĀJAM par Līgumā noteikto Elektroenerģijas cenu;
		2. izrakstīt un nosūtīt LIETOTĀJAM rēķinu par tā saņemto elektroenerģiju pēc LIETOTĀJA faktiski patērētā elektroenerģijas apjoma 10 (desmit) kalendāro dienu laikā pēc komercuzskaites mēraparāta rādījumu saņemšanas;
		3. ja pirms rēķina izrakstīšanas un nosūtīšanas LIETOTĀJS ir veicis avansa maksājumus saskaņā ar Līguma 5.3.1. punktu, tad TIRGOTĀJS samazina nosūtāmā rēķina maksājamās summas apmēru par avansā samaksāto summu;
		4. rakstveidā informēt LIETOTĀJU 10 (desmit) kalendāro dienu laikā par sava uzņēmuma juridiskā statusa, nosaukuma, adreses, e-pasta adreses u.c. Līguma izpildei būtisko rekvizītu maiņu;
		5. ja saskaņā ar Līguma 4.7.punktu LIETOTĀJS ir deleģējis TIRGOTĀJU norēķināties ar Sistēmas operatoru, tad TIRGOTĀJS LIETOTĀJAM nosūtāmajā rēķinā ietver maksu par Sistēmas Pakalpojumiem un Palīgpakalpojumiem, kā arī par Obligātā iepirkuma komponentēm.
		6. sekot līdzi LIETOTĀJA patērētās elektroenerģijas apjomam un informēt LIETOTĀJU, ja sagaidāms elektroenerģijas patēriņa pārtēriņš (pārsniegs Līguma 3.10.punktā paredzēto apjomu).
	1. LIETOTĀJA pienākumi:
		1. pilnā apjomā apmaksāt TIRGOTĀJA izrakstītos rēķinus Līguma 4.1.punktā minētajā termiņā, sedzot izdevumus par naudas līdzekļu pārskaitīšanu TIRGOTĀJAM;
		2. nekavējoties informēt TIRGOTĀJU, ja nav savlaicīgi (līdz nākošā mēneša 15. datumam) saņemts rēķins par iepriekšējā mēnesī patērēto elektroenerģiju;
		3. rakstveidā informēt TIRGOTĀJU 10 (desmit) kalendāro dienu laikā par sava uzņēmuma juridiskā statusa, nosaukuma, adreses, e-pasta adreses u.c. Līguma izpildei būtisko rekvizītu maiņu;
		4. noslēgt līgumu ar Sistēmas operatoru par Sistēmas pakalpojumiem Līguma Pielikumā Nr.1 norādītajās adresēs.
	2. TIRGOTĀJA tiesības:
		1. pieprasīt no LIETOTĀJA avansa maksājumu 1 (viena) mēneša vidējā maksājuma apmērā šādos gadījumos:
			1. ja LIETOTĀJS ir nokavējis TIRGOTĀJA izrakstīta rēķina apmaksu;
			2. ja LIETOTĀJS tiesību aktos noteiktā kārtībā atzīts par maksātnespējīgu;
		2. ja TIRGOTĀJS savlaicīgi nesaņem komercuzskaites mēraparātu rādījumus, tam ir tiesības izrakstīt rēķinu pēc visu iepriekšējo mēnešu, taču ne vairāk kā pēdējo 12 (divpadsmit) mēnešu, vidējā patēriņa.
		3. ja LIETOTĀJS 12 (divpadsmit) mēnešu laikā vai Līguma darbības laikā, ja tas ir mazāks, ir kavējis ikmēneša maksājumu par vismaz 5 (piecām) dienām, un šāda saistību neizpilde turpinās 10 (desmit) dienas pēc tam, kad TIRGOTĀJS par to ir rakstiski brīdinājis LIETOTĀJU, TIRGOTĀJAM ir tiesības informēt Sistēmas operatoru par Līguma 4.7.punktā minētā deleģējuma atsaukšanu un pārtraukt norēķinus ar Sistēmas operatoru LIETOTĀJA vārdā par Sistēmas pakalpojumiem un Palīgpakalpojumiem, kā arī par Obligātā iepirkuma komponentēm.
	3. LIETOTĀJA tiesības:
		1. saņemt normatīvajos aktos noteiktajā kārtībā Balansēšanas pakalpojumu;
		2. saņemt no TIRGOTĀJA normatīvajos aktos noteikto informāciju, kas saistīta ar elektroenerģijas pārdošanu LIETOTĀJAM;
		3. iesniegt TIRGOTĀJAM pretenziju par TIRGOTĀJA izrakstīto rēķinu 10 (desmit) kalendāro dienu laikā no rēķina izrakstīšanas dienas. Pretenzijas iesniegšana neatbrīvo LIETOTĀJU no pienākuma veikt rēķinā noradītās summas apmaksu pilnā apmērā Līgumā norādītajā termiņā. Ja pretenzija tiek atzīta par pamatotu, tiek veiktas rēķina korekcijas un galīgie norēķini starp Pusēm.

**6. Atbildība un sankcijas.**

6.1. Rēķina apmaksas kavējuma gadījumā LIETOTĀJAM jāmaksā līgumsods Līguma 4.8. punktā noteiktajā apmērā no nokavētā maksājuma summas par katru nokavēto dienu.

6.2. Vainīgā Puse ir atbildīga otrai Pusei par tiešajiem zaudējumiem, kas vainīgās Puses vainas dēļ Līguma neizpildes vai nepienācīgas izpildes gadījumā radušies otrai Pusei.

6.3. TIRGOTĀJS nav atbildīgs LIETOTĀJAM par to, ka tam nav iespējams pārdot elektroenerģiju sakarā ar to, ka LIETOTĀJAM nav spēkā esoša Sistēmas pakalpojumu līguma vai Sistēmas operators nesniedz LIETOTĀJAM Sistēmas pakalpojumus no TIRGOTĀJA neatkarīgu iemeslu dēļ.

6.4. TIRGOTĀJS nodrošina LIETOTĀJAM kompensāciju par nekvalitatīva pakalpojuma sniegšanu un nodarītajiem materiālajiem zaudējumiem Elektroenerģijas tirdzniecības un lietošanas noteikumos un citos tiesību aktos noteiktajos gadījumos un noteiktajā kārtībā.

6.5. TIRGOTĀJS nodrošina LIETOTĀJA sūdzību pieņemšanu un izskatīšanu par šī līguma un TIRGOTĀJAM normatīvajos aktos noteikto pienākumu izpildi.

**7. Vispārējie noteikumi Līguma saistību izpildei.**

7.1. Puses ievēro *Elektroenerģijas tirgus likuma*, *Enerģētikas likuma*, likuma *Par sabiedrisko pakalpojumu regulatoriem, Elektroenerģijas tirdzniecības un lietošanas noteikumu* un citu Latvijas Republikā piemērojamu tiesību aktu normas.

7.2. Par komercuzskaites mēraparātu rādījumu nodošanas kārtību un ar to saistītajiem jautājumiem LIETOTĀJS vienojas ar Sistēmas operatoru un par to informē TIRGOTĀJU.

**8. LIETOTĀJA saistības ar Sistēmas operatoru.**

8.1. Ja, parakstot Līgumu, LIETOTĀJS deleģē TIRGOTĀJU LIETOTĀJA vārdā norēķināties ar Sistēmas operatoru par Sistēmas pakalpojumiem un Palīgpakalpojumiem, kā arī par Obligātā iepirkuma komponentēm, tad:

8.1.1. LIETOTĀJS pilnvaro TIRGOTĀJU informēt Sistēmas operatoru par šo deleģējumu, kā arī saņemt no Sistēmas operatora informāciju par Sistēmas pakalpojumu līgumā noteiktajām maksām Sistēmas pakalpojumiem un Palīgpakalpojumiem, kā arī par Obligātā iepirkuma komponentēm;

8.1.2. Puses vienojas, ka maksa par Sistēmas pakalpojumiem un Palīgpakalpojumiem, kā arī par Obligātā iepirkuma komponentēm tiek iekļauta LIETOTĀJA elektroenerģijas rēķinā un samaksu šiem pakalpojumiem LIETOTĀJS veic TIRGOTĀJAM vienlaicīgi ar apmaksu par elektroenerģiju, pamatojoties uz TIRGOTĀJA Līgumā noteiktajā kārtībā izrakstītajiem rēķiniem.

**9. Nepārvarama vara.**

9.1. Neviena no Pusēm netiks uzskatīta par atbildīgu, ja kādu Līguma noteikumu izpildi tieši aizkavē vai padara neiespējamu jebkādas dabas vai cilvēku izraisītas katastrofas, streiki, karš, kā arī valsts varas institūciju izdoti akti vai rīcība, un ja tos novērst Puses nav spējīgas ar jebkādām tiesiskām, to rīcībā esošām metodēm.

9.2. Pusei, kura atsaucas uz nepārvaramas varas apstākļiem kā saistību izpildes apgrūtinājumu vai neiespējamības apstākli, par to rakstveidā jāziņo otrai Pusei, norādot nepārvaramās varas apstākļus, to iestāšanās laiku un iespējamo izbeigšanos ne vēlāk kā 5 (piecu) kalendāro dienu laikā, skaitot no dienas, kad šie apstākļi iestājušies.

9.3. Pēc nepārvaramās varas apstākļu izbeigšanās Puses savstarpējā protokolā vienojas par turpmāko rīcību. Gadījumā, ja nepārvaramas varas apstākļi turpinās ilgāk par 1 (vienu) mēnesi un būtiski ietekmē jebkuras no Pusēm spēju izpildīt Līgumā noteiktās saistības, tad otra Puse ir tiesīga pārtraukt Līguma darbību, iesniedzot par to rakstisku paziņojumu.

**10. Līguma termiņš un tā pirmstermiņa izbeigšana.**

10.1. Līgums ir spēkā no **2020. gada 1. decembra līdz 2021. gada 31. maijam**.

10.2. Lai TIRGOTĀJS varētu izpildīt Līgumu, ir nepieciešams spēkā esošs Sistēmas pakalpojumu līgums. LIETOTĀJAM ir pienākums pierādīt Sistēmas pakalpojumu līguma spēkā esamību.

10.3. LIETOTĀJAM ir tiesības jebkurā laikā izbeigt Līgumu, par to vismaz 21 (divdesmit vienu) dienu pirms attiecīgā mēneša beigām rakstiski brīdinot TIRGOTĀJU.

10.4. TIRGOTĀJAM ir tiesības pārtraukt pārdot elektroenerģiju LIETOTĀJAM un izbeigt Līgumu šādos gadījumos:

* + 1. ja LIETOTĀJS nav apmaksājis vairāk kā vienu no TIRGOTĀJA izrakstītajiem rēķiniem, un šāda saistību neizpilde turpinās 30 (trīsdesmit) dienas pēc tam, kad TIRGOTĀJS par to ir rakstiski brīdinājis LIETOTĀJU;
		2. ja nav spēkā vai spēku zaudējis Līguma 10.2. punktā minētais Sistēmas pakalpojumu līgums, ar vienpusēju rakstveida paziņojumu.

10.5. Jebkurā no gadījumiem, kad Līgums tiek izbeigts saskaņā ar Līguma 10.3. un/vai 10.4. punktiem, LIETOTĀJS apmaksā TIRGOTĀJA izrakstītos rēķinus par saņemto elektroenerģiju līdz Līguma izbeigšanās brīdim.

10.6. Maksa par Līguma pirmstermiņa izbeigšanu tiek noteikta izrakstītajos rēķinos norādītās maksas par elektroenerģiju 1 (viena) mēneša vidējā maksājuma apmērā, kurš sareizināts ar skaitli 1/6 (viena sestā daļa) un ar pilnu mēnešu skaitu no Līguma pirmstermiņa izbeigšanas dienas līdz elektroenerģijas tirdzniecības perioda beigām.

 Maksu aprēķina sekojoši:

Maksa=Rēķ (vid) x 1/6 x Mēn.skaits, kur

 Rēķ (vid) – 1 (viena) mēneša vidējais maksājums par elektroenerģiju;

 Mēn.skaits – pilnu mēnešu skaits no Līguma pirmstermiņa izbeigšanas dienas līdz elektroenerģijas tirdzniecības perioda beigām.

1. **Citi noteikumi.**

11.1. Puses apņemas neizpaust un neizplatīt trešajām personām bez otras Puses piekrišanas Līguma noteikumus vai citu Līguma izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, kredītu kontrolei, parādu piedziņai, kā arī citus gadījumus, kad informācijas izpaušanu pieprasa piemērojamie tiesību akti.

11.2. Tās Pušu attiecības, kuras nav atrunātas Līgumā, tiek regulētas saskaņā ar Latvijas Republikā spēkā esošajiem tiesību aktiem.

11.3. Visi Līguma grozījumi un papildinājumi ir sastādāmi, Pusēm rakstiski vienojoties, un tie stājas spēkā pēc to abpusējas parakstīšanas, pievienojami Līgumam kā pielikumi un kļūst par tā neatņemamu sastāvdaļu.

11.4. Līgums tiek parakstīts divos vienādos eksemplāros. Abiem eksemplāriem ir vienāds juridiskais spēks. Katrai Pusei tiek izsniegts viens Līguma eksemplārs.

11.5. Sakarā ar to, ka Elektroenerģijas cena šī Līguma darbības laikam tika noteikta, ņemot vērā elektroenerģiju patērējošo objektu skaitu un elektroenerģijas patēriņa apjomu, elektroenerģiju patērējošie objekti var tikt izslēgti no Līguma tikai Pusēm par to rakstiski vienojoties. Šis noteikums attiecas arī uz gadījumiem, kad mainās LIETOTĀJA tiesības attiecībā uz elektroenerģiju patērējošo objektu.

11.6. Ja LIETOTĀJS vēlas pirkt elektroenerģiju citos objektos, kas nav norādīti Līguma Pielikumā Nr.1, LIETOTĀJS par to informē TIRGOTĀJU. Šādā gadījumā atsevišķa Pušu rakstiska vienošanās par objekta iekļaušanu Līgumā pēc tam, kad TIRGOTĀJS ir saņēmis LIETOTĀJA paziņojumu, nav nepieciešama, taču var tikt noslēgta, ja līdz ar to mainās citi Līguma noteikumi (cenas noteikšanas princips, LIETOTĀJA pērkamās elektroenerģijas apjoms u.c.). Attiecības ar Sistēmas operatoru LIETOTĀJS risina atsevišķi.

11.7. LIETOTĀJA kontaktpersona: Egils Pētersons, t. +371 67 914 496, e-pasts: info@babitessiltums.lv.

11.8. TIRGOTĀJA kontaktpersona: <vārds, uzvārds>, t. +371 <…>, e-pasts <…>.

**12. Strīdu izšķiršana.**

12.1. Puses centīsies darīt visu, lai atrisinātu visus strīdus un domstarpības, kas var rasties starp Pusēm Līguma darbības laikā, pārrunu ceļā savstarpēji vienojoties.

12.2. Strīdi, kuri radušies Līguma darbības gaitā, ja Pusēm, savstarpēji vienojoties, nav izdevies tos izšķirt, tiek izšķirti Latvijas Republikas tiesību aktos noteiktajā kārtībā vispārējās jurisdikcijas tiesā.

**13. Pušu rekvizīti un paraksti.**

|  |  |
| --- | --- |
| **LIETOTĀJS:** **SIA „BABĪTES SILTUMS”**Reģistrācijas Nr.: LV40003145751Juridiskā adrese: Jūrmalas iela 13E, Piņķi, Babītes pagasts, Babītes novads, LV-2017Banka: AS SwedbankKonta Nr: LV43HABA0551035570986Kods: HABALV22Valdes priekšsēdētājs Egils Pētersons**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Valdes loceklis Ilmārs Stašulāns**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **TIRGOTĀJS:****<Uzņēmuma nosaukums>**Reģistrācijas Nr.: <…>Juridiskā adrese: <…>Banka: <…>Konta <…>Kods: <…><paraksttiesīgās personas amats, vārds, uzvārds>\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |